আহত অবস্থায় যারা ঢাকা মেডিকেল কলেজ হাসপাতালে চিকিৎসাধীন রয়েছেন তারা হলেনÑ শ্রীনগর থানার সেকেন্ড অফিসার মোস্তফা কামাল পাশা, রাজারবাগ পুলিশ লাইনের ৩নং কোম্পানি নিরস্ত্র শাখার  হাবিলদার মোঃ মনির হোসেন, রাজারবাগ পুলিশলাইনের কনস্টেবল আজান, হাবিলদার আবুল কালাম, মুন্সীগঞ্জ পুলিশলাইনের নায়েক মফিজুল ও কনস্টেবল আনোয়ার। এদের মধ্যে মনির হোসেনের অবস্থা আশংকাজনক।কামাল পাশা ঢাকা মেডিকেল কলেজ হাসপাতালে সাংবাদিকদের জানান, উত্তেজিত জনতাকে ধাওয়া দিয়ে ছত্রভঙ্গ করার সময় আকস্মিক তারা তাদের ঘিরে ফেলে। এ সময় নির্দয়ভাবে তারা লাঠিসোটা, রড, লগি-বৈঠা দিয়ে তাদের পিটিয়েছে। উত্তেজিত জনতা ইট, পাথর ও ভারি বস্তু দিয়ে তাদের মাথাসহ শরীরের বিভিন্ন স্থানে আঘাত করেছে বলে কামাল পাশা অভিযোগ করেন। মিটফোর্ড হাসপাতালে  হাবিলদার আবদুল হক, কনস্টেবল আবদুল আলিম, গাজীউল ইসলাম ও শাহাবুদ্দিন চিকিৎসাধীন রয়েছেন। হাবিলদার আবদুল হক জানিয়েছেন, শ্রীনগর থেকে গাড়িতে করে নিয়ে আসার সময় মতিউরের প্রচণ্ড রক্তক্ষরণ হয়েছে। নিহত এসআই মতিউরের গ্রামের বাড়ি নওগাঁ জেলার সদর থানাধীন চক আথিপা গ্রামে। তিনি দীর্ঘদিন ধরে রাজারবাগ পুলিশলাইনে দাঙ্গা বিভাগে কর্মরত ছিলেন।